ਸਾਰਾ ਅਲ ਅਮੀਰੀ: UAE ਦਾ ਮਿਸ਼ਨ ਮੰਗਲ ਲੌਂਚ ਕਰਨ ਪਿੱਛੇ ਇਹ ਅਹਿਮ ਚਿਹਰਾ ਕੌਣ ਹੈ\n'ਹੋਪ' ਨਾਮ ਦੇ ਇਸ ਉੱਪ-ਗ੍ਰਹਿ ਨੂੰ ਤਨੇਗਾਸ਼ਿਮਾ ਪੁਲਾੜ ਕੇਂਦਰ ਤੋਂ ਐੱਚ 2-ਏ ਨਾਮ ਦੇ ਰੌਕੇਟ ਰਾਹੀਂ ਭੇਜਿਆ ਗਿਆ ਹੈ ਅਤੇ ਹੁਣ ਇਹ 50 ਕਰੋੜ ਕਿਲੋਮੀਟਰ ਦੀ ਦੂਰੀ ਤੈਅ ਕਰਕੇ ਮੰਗਲ ਗ੍ਰਹਿ ਦੇ ਮੌਸਮ ਅਤੇ ਜਲਵਾਯੂ ਦਾ ਅਧਿਐਨ ਕਰੇਗਾ।

ਖ਼ਰਾਬ ਮੌਸਮ ਦੇ ਕਾਰਨ ਇਸ ਅਭਿਆਨ ਨੂੰ ਦੋ ਵਾਰ ਟਾਲਣਾ ਪਿਆ ਸੀ।

'ਹੋਪ' ਉੱਪ-ਗ੍ਰਹਿ ਦੇ ਫ਼ਰਵਰੀ 2021 ਤੱਕ ਮੰਗਲ ਤੱਕ ਪਹੁੰਚਣ ਦੀ ਸੰਭਾਵਨਾ ਹੈ, ਇਹ ਤਾਰੀਕ ਇਸ ਲਈ ਅਹਿਮ ਹੈ ਕਿਉਂਕਿ ਉਸ ਸਮੇਂ UAE ਦੇ ਗਠਨ ਦੀ 50ਵੀਂ ਸਾਲਗਿਰਾਹ ਵੀ ਹੈ।

ਯੂਏਈ ਦਾ ਇਹ ਪੁਲਾੜ ਅਭਿਆਨ ਮੰਗਲ ਗ੍ਰਹਿ ਦੇ ਲਈ ਇਸ ਮਹੀਨੇ ਸ਼ੁਰੂ ਹੋਣ ਵਾਲੇ ਅਭਿਆਨਾਂ ਵਿੱਚੋਂ ਇੱਕ ਹੈ।

ਅਮਰੀਕਾ ਅਤੇ ਚੀਨ ਵੀ ਮੰਗਲ ਗ੍ਰਹਿ ਦੇ ਲਈ ਆਪਣੇ ਨਵੇਂ ਅਭਿਆਨ ਦੀ ਸ਼ੁਰੂਆਤ ਕਰਨ ਜਾ ਰਿਹਾ ਹੈ। 

ਮੰਗਲ ਉੱਤੇ ਕਿਉਂ ਜਾ ਰਿਹਾ ਹੈ UAE?

ਪੁਲਾੜ ਯਾਨਾਂ ਦੇ ਉਤਪਾਦਨ ਅਤੇ ਡਿਜ਼ਾਇਨਿੰਗ ਦਾ ਸੰਯੁਕਤ ਅਰਬ ਅਮੀਰਾਤ ਦੇ ਕੋਲ ਬਹੁਤ ਘੱਟ ਤਜਰਬਾ ਹੈ।

ਪਰ ਇਸ ਦੇ ਬਾਵਜੂਦ UAE ਉਹ ਕਰਨ ਦੀ ਕੋਸ਼ਿਸ਼ ਕਰ ਰਿਹਾ ਹੈ ਜੋ ਹੁਣ ਤੱਕ ਸਿਰਫ਼ ਅਮਰੀਕਾ, ਰੂਸ, ਯੂਰਪ ਅਤੇ ਭਾਰਤ ਕਰਨ ਵਿੱਚ ਸਫ਼ਲ ਰਹੇ ਹਨ।

ਇਹ ਸੰਯੁਕਤ ਅਰਬ ਅਮੀਰਾਤ ਦੇ ਲੋਕਾਂ ਦੀਆਂ ਉਮੀਦਾਂ ਅਤੇ ਸੁਪਨਿਆਂ ਨੂੰ ਬਿਆਨ ਕਰਦਾ ਹੈ ਕਿ ਉਹ ਇਸ ਚੁਣੌਤੀ ਦੇ ਲਈ ਤਿਆਰ ਹਨ।

ਅਮਰੀਕੀ ਮਾਹਰਾਂ ਦੀ ਨਿਗਰਾਨੀ ਵਿੱਚ UAE ਦੇ ਇੰਜੀਨੀਅਰਾਂ ਨੇ ਛੇ ਸਾਲਾਂ ਦੀ ਮਿਹਨਤ ਤੋਂ ਬਾਅਦ ਇੱਕ ਸਾਫ਼ ਤੇ ਸੁਧਾਰ ਕੀਤਾ ਗਿਆ ਉੱਪ-ਗ੍ਰਹਿ ਤਿਆਰ ਕੀਤਾ ਹੈ।

ਹੁਣ ਇਹ ਉੱਪ-ਗ੍ਰਹਿ ਮੰਗਲ ਉੱਤੇ ਪਹੁੰਚੇਗਾ ਤਾਂ ਉਮੀਦ ਇਹ ਕੀਤੀ ਜਾ ਰਹੀ ਹੈ ਇਸ ਨਾਲ ਵਿਗਿਆਨ ਦੀ ਨਵੀਂ ਸੂਚਨਾ, ਮੰਗਲ ਦੇ ਵਾਤਾਵਰਣ ਬਾਰੇ ਤਾਜ਼ਾ ਜਾਣਕਾਰੀ ਸਾਹਮਣੇ ਆਵੇਗੀ।

ਖ਼ਾਸ ਤੌਰ 'ਤੇ ਵਿਗਿਆਨੀਆਂ ਨੂੰ ਲਗਦਾ ਹੈ ਕਿ 'ਹੋਪ' ਮਿਸ਼ਨ ਨਾਲ ਸ਼ਾਇਦ ਇਹ ਪਤਾ ਲੱਗ ਸਕੇ ਕਿ ਮੰਗਲ 'ਤੇ ਅਜਿਹਾ ਕੀ ਹੋਇਆ ਕਿ ਉਸ 'ਤੇ ਹਵਾ ਤੇ ਪਾਣੀ ਦੋਵੇਂ ਖ਼ਤਮ ਹੋ ਗਏ।

'ਹੋਪ' ਮਿਸ਼ਨ ਨੂੰ ਅਰਬ ਜਗਤ ਵਿੱਚ ਪ੍ਰੇਰਣਾ ਦੇ ਇੱਕ ਬਹੁਤ ਵੱਡੇ ਸਰੋਤ ਵਜੋਂ ਦੇਖਿਆ ਜਾ ਰਿਹਾ ਹੈ।

ਜਾਪਾਨ ਤੋਂ ਹੋਪ ਉੱਪ-ਗ੍ਰਹਿ ਨੂੰ ਸਫ਼ਲਤਾ ਨਾਲ ਲੌਂਚ ਕੀਤਾ ਗਿਆ

ਸਾਰਾ ਅਲ ਅਮੀਰੀ ਕੌਣ ਹਨ?

ਸਾਰਾ ਹੋਪ ਪ੍ਰੋਜੈਕਟ ਦੀ ਸਾਈਂਸ ਲੀਡਰ ਸੰਯੁਕਤ ਅਰਬ ਅਮੀਰਾਤ ਦੀ ਆਧੁਨਿਕ ਵਿਗਿਆਨ ਮਾਮਲਿਆਂ ਦੀ ਰਾਜ ਮੰਤਰੀ ਵੀ ਹਨ।

ਇਸ ਕੁੜੀ ‘ਤੇ ਸੰਯੂਕਤ ਅਰਬ ਅਮੀਰਾਤ ਨੂੰ ਮੰਗਲ ‘ਤੇ ਲੈ ਜਾਣ ਦਾ ਜ਼ਿੰਮਾ ਹੈ

ਕਈ ਮਾਅਨਿਆਂ ਵਿੱਚ ਉਹ ਪੂਰੇ ਮਿਸ਼ਨ ਦਾ ਚਿਹਰਾ ਹਨ।

ਉਹ ਦੁਬਈ ਦੇ ਮੁਹੰਮਦ ਬਿਨ ਰਾਸ਼ਿਦ ਸਪੇਸ ਸੈਂਟਰ ਵਿੱਚ ਬਤੌਰ ਸੌਫ਼ਟਵੇਅਰ ਇੰਜੀਨੀਅਰ ਇਸ ਪ੍ਰੋਜੌਕਟ ਨਾਲ ਜੁੜੇ ਅਤੇ ਹੁਣ ਉਹ ਪੁਲਾੜ ਅਭਿਆਨ ਲਈ ਆਪਣੇ ਜਨੂੰਨ ਨੂੰ ਵਧਾ ਰਹੇ ਹਨ।

ਇਹ ਗੱਲ ਗ਼ੌਰ ਕਰਨ ਵਾਲੀ ਹੈ ਕਿ ਹੋਪ ਮਿਸ਼ਨ ਉੱਤੇ ਕੰਮ ਕਰ ਰਹੀਆਂ 34 ਫ਼ੀਸਦੀ ਅਮੀਰਾਤੀ ਔਰਤਾਂ ਹਨ।

ਸਾਰਾ ਅਲ ਅਮੀਰੀ ਨੇ ਦੱਸਿਆ, "ਅਹਿਮ ਗੱਲ ਇਹ ਹੈ ਕਿ ਇਸ ਮਿਸ਼ਨ ਦੀ ਲੀਡਰਸ਼ਿਪ ਟੀਮ ਵਿੱਚ ਮਰਦਾਂ ਅਤੇ ਔਰਤਾਂ ਨੂੰ ਬਰਾਬਰ ਥਾਂ ਹੈ।''

ਉਮੀਦ ਹੈ ਕਿ ਇਸ ਪ੍ਰੋਜੈਕਟ ਨਾਲ UAE ਦੇ...\n\ntl;dr:
ਸੰਯੁਕਤ ਅਰਬ ਅਮੀਰਾਤ (UAE) ਦੇ ਮੰਗਲ ਗ੍ਰਹਿ ਲਈ ਇਤਿਹਾਸਿਕ ਪੁਲਾੜ ਅਭਿਆਨ ਦੀ ਸ਼ੁਰੂਆਤ ਹੋ ਚੁੱਕੀ ਹੈ। ਇਸ ਅਭਿਆਨ ਦੇ ਲਈ ਉੱਪ-ਗ੍ਰਹਿ ਨੂੰ ਜਾਪਾਨ ਤੋਂ ਲੌਂਚ ਕੀਤਾ ਗਿਆ ਹੈ।